**Lp. Vabariikliku puuetega inimeste XXIII kultuurifestivalist osavõtja!**

Juba üsna pea**, 1.-2. juunil** **2018**  kohtume teiega Tartus, Vanemuise Kontserdi-majas. Selleks, et kõik sujuks ja püsiksime ajagraafikus,  **alustame kollektiivide registreerimist 1. juunil kell 8.30 kontserdimaja fuajees.**  Saabudes antakse teile ruum riietumiseks, jagatakse toidutalongid ja üldist infot. Avadefileel oleme kavandanud konkreetse päeva üksikesinejaid ja kollektiive koos juhendajatega pealtvaatajaile tutvustada. Selleks võite kaasa võtta oma kollektiivi nimeplakati, logo, vm. Kui aga logosid ja plakateid ei ole, siis saab hakkama ka ilma nendeta, sest teadustaja tutvustab nagunii igat kollektiivi ja juhendajat. Avadefileeks koguneda esinejatel saali 10 minutit enne kontserdi algust.

Festivali programm on alljärgnev:

**1.juuni kell 10.00 – 16.30** Kavade esitamine Vanemuise Kontserdimajas vastavalt planeeritud ajakavale. **Esinejatel palume rangelt kinni pidada etteantud kava** **pikkusest!**

Lõunasöök Vanemuise teatri kohvikus „Shakespeare“ reedel kell 12.00 –15.00 **NB! Palume toitlustamisel kellaaegadest kinni pidada!**

Ööbimine kesklinnas hotellis „Pallas“. Hotelli pääseb alates kell 14. 00

Kell 18 .00– 22.30 puhkeõhtu koos õhtusöögiga Vanemuise teatri kohvikus „Shakespeare“. Sissepääs talongide alusel.

**2.juuni kell 10.00 – 16.00**  Kavade esitamine Vanemuise Kontserdimajas vastavalt planeeritud ajakavale. Ürituse lõpetamine.

Lõunasöök kohvikus „Shakespeare“ kell 12 .00 – 14.00 talongide alusel.

**NB! Palume toitlustamisel kellaaegadest kinni pidada!**

**Festivali osalustasu ühele inimesele:**

**1. päev (sisaldab lõunat ja pidulikku õhtusööki) 12 EUR**

**2. päev (sisaldab lõunat) 5 EUR**

**2 päeva koos ööbimisega 25 EUR (sisaldab 1 hommikusööki, 1 pidulikku õhtusööki ja 2 lõunasööki)**

Lisainfo saamiseks võite julgesti pöörduda minu poole

Senta Michelson

Tegevjuht

Tartu Puuetega Inimeste Koda

Tel: 7366 762, mobiil: 5155534

KOHTUMISENI TARTUS!